ಭಾರತದಲ್ಲಿ ಬೊಜ್ಜು ಹೆಚ್ಚಾಗಲು ಕಾರಣವೇನು? ನಿಯಂತ್ರಣ ಹೇಗೆ?

ಸಾಮಾನ್ಯವಾಗಿ ನಾವೆಲ್ಲರೂ ಅಡುಗೆಗೆ ಎಣ್ಣೆಯನ್ನು ಬಳಸುತ್ತೇವೆ. ಒಂದೊಂದು ರೀತಿಯ ಎಣ್ಣೆಯೂ ನಮ್ಮ ದೇಹದಲ್ಲಿನ ಬೊಜ್ಜಿನಾಂಶವನ್ನು ಹೆಚ್ಚಿಸುತ್ತದೆ. ಆದರೆ ದೇಹದ ಮಿತಿಮೀರಿ ಬೊಜ್ಜು ಬೆಳೆದಾಗ ಅದು ದೇಹಕ್ಕೆ ಕ್ರಮೇಣವಾಗಿ ಹಾನಿಯುಂಟು ಮಾಡುತ್ತದೆ.

ಹೌದು, ಇದೇ ವಿಷಯಕ್ಕೆ ಸಂಬಂಧಿಸಿದಂತೆ ಪ್ರಧಾನಿ ಮೋದಿ, ತಮ್ಮ ಮನ್‌ ಕೀ ಬಾತ್‌ ರೇಡಿಯೋ ಕಾರ್ಯಕ್ರಮದಲ್ಲಿ ಬೊಜ್ಜು ಕುರಿತಾಗಿ ಮಾತನಾಡಿದರು. ಈ ಮೂಲಕ ಮೋದಿ ದೇಶ್ಯಾದ್ಯಂತ ಬೊಜ್ಜು ಕರಗಿಸುವ ಅಭಿಯಾನವನ್ನು ಪ್ರಾರಂಭಿಸಿದರು. ಈ ಅಭಿಯಾನ ಬೊಜ್ಜು ಕರಗಿಸಲು ಉತ್ತೇಜನ ನೀಡುವುದರ ಜೊತೆಗೆ, ಈ ಸಮಸ್ಯೆಯನ್ನು ಆದಷ್ಟು ಬೇಗ ಕಡಿಮೆ ಮಾಡುವ ನಿಟ್ಟಿನಲ್ಲಿ ಈ ನಿರ್ಧಾರವನ್ನು ಕೈಗೊಂಡಿದ್ದಾರೆ. ಬೊಜ್ಜು ಕರಗಿಸುವ ಅಭಿಯಾನದಲ್ಲಿ 10 ವ್ಯಕ್ತಿಗಳ ಹೆಸರನ್ನು ನಾಮ ನಿರ್ದೇಶನ ಮಾಡಿದ್ದಾರೆ.

ಲ್ಯಾನ್ಸೆಟ್ ಅಧ್ಯಯನದ ಪ್ರಕಾರ, ಬೊಜ್ಜಿನ ಸಮಸ್ಯೆಯನ್ನು ಎದುರಿಸುತ್ತಿರುವವರ ಪೈಕಿ ಅಮೆರಿಕ, ಚೀನಾ ದೇಶಗಳ ಬಳಿಕ ಭಾರತ ಮೂರನೇ ಸ್ಥಾನದಲ್ಲಿದೆ. ಭಾರತದಲ್ಲಿ ಸುಮಾರು 80 ಮಿಲಿಯನ್‌ ಜನರು ಬೊಜ್ಜಿನ ಸಮಸ್ಯೆಯನ್ನು ಎದುರಿಸುತ್ತಿದ್ದಾರೆ. ವಿಶ್ವ ಆರೋಗ್ಯ ಸಂಸ್ಥೆಯ ಪ್ರಕಾರ, ಬೊಜ್ಜು ಎಂದರೆ ದೇಹದಲ್ಲಿ ಅಸಹಜ ಅಥವಾ ಅತಿಯಾದ ಕೊಬ್ಬಿನ ಶೇಖರಣೆಯಾಗಿದ್ದು, ಇದು ಆರೋಗ್ಯದ ಮೇಲೆ ದುಷ್ಪರಿಣಾಮ ಬೀರುತ್ತದೆ. ಮಿತಿಮೀರಿದ ಬೊಜ್ಜು ದೇಹದಲ್ಲಿ ಸಂಗ್ರಹವಾದಾಗ ಅಪಾಯಗಳಿಗೆ ಕಾರಣವಾಗುತ್ತದೆ.

ಇತ್ತೀಚಿನ ದಿನಗಳಲ್ಲಿ ವಯಸ್ಕರು ಸೇರಿದಂತೆ ಮಕ್ಕಳಲ್ಲಿಯೂ ಬೊಜ್ಜು ಬೆಳೆಯುವುದು ಹೆಚ್ಚಾಗಿದೆ. ಇದಕ್ಕೆಲ್ಲ ಕಾರಣ ಈಗಿನ ಮಕ್ಕಳು ತಿನ್ನುವ ಆಹಾರ ಇದರ ಪ್ರಮುಖ ಪರಿಣಾಮ ಬೀರುತ್ತದೆ. ಲ್ಯಾನ್ಸೆಟ್ ಅಧ್ಯಯನದ ಪ್ರಕಾರ, 5 ರಿಂದ 19 ವರ್ಷದೊಳಗಿನ ಭಾರತೀಯ ಮಕ್ಕಳಲ್ಲಿ ಬೊಜ್ಜು 1990ರಲ್ಲಿ 0.4 ಮಿಲಿಯನ್‌ನಿಂದ 2022ರಲ್ಲಿ 12.5 ಮಿಲಿಯನ್ ಮಕ್ಕಳಲ್ಲಿ ಹೆಚ್ಚಾಗಿದೆ ಎಂದು ವರದಿ ಮಾಡಿದೆ. 20 ವರ್ಷಕ್ಕಿಂತ ಮೇಲ್ಪಟ್ಟ ಮಹಿಳೆಯರಲ್ಲಿ ಬೊಜ್ಜು 1990 ರಲ್ಲಿ 2.4 ಮಿಲಿಯನ್ ಮಹಿಳೆಯರಿಂದ 2022 ರಲ್ಲಿ 44 ಮಿಲಿಯನ್‌ಗೆ ಪಟ್ಟು ಹೆಚ್ಚಾಗಿದೆ. 2022 ರಲ್ಲಿ 197 ದೇಶಗಳ ಪೈಕಿ ಬೊಜ್ಜು ಹರಡುವಿಕೆಯಲ್ಲಿ ಭಾರತವು 182ನೇ ಸ್ಥಾನದಲ್ಲಿದೆ. ಪುರುಷರಲ್ಲಿ 180ನೇ ಸ್ಥಾನದಲ್ಲಿದೆ. ಹುಡುಗಿಯರು ಮತ್ತು ಹುಡುಗರಿಬ್ಬರಿಗೂ ಸಂಬಂಧಿಸಿದಂತೆ ದೇಶವು ವಿಶ್ವದಲ್ಲಿ 174ನೇ ಸ್ಥಾನದಲ್ಲಿದೆ ಎಂದು ವರದಿ ತಿಳಿಸಿದೆ. 2022ರ ಯುನಿಸೆಫ್‌ನ ವಿಶ್ವ ಬೊಜ್ಜು ಅಟ್ಲಾಸ್ ಪ್ರಕಾರ, 2030ರ ವೇಳೆಗೆ ಭಾರತದಲ್ಲಿ 27 ಮಿಲಿಯನ್‌ಗಿಂತಲೂ ಹೆಚ್ಚು ಬೊಜ್ಜು ಮಕ್ಕಳು ಹೊಂದಿರುವ ಮಕ್ಕಳು ಇರುತ್ತಾರೆ ಎಂದು ಊಹಿಸಲಾಗಿದೆ.

ಪುರುಷರಿಗಿಂತ ಮಹಿಳೆಯರು ಹೆಚ್ಚು ಬೊಜ್ಜು ಹೊಂದಿರಲು ಕಾರಣವೇನು?
ಮದ್ರಾಸ್ ಡಯಾಬಿಟಿಸ್ ರಿಸರ್ಚ್ ಫೌಂಡೇಶನ್‌ನ ಸಂಶೋಧನಾ ಕಾರ್ಯಾಚರಣೆಗಳು ಮತ್ತು ಮಧುಮೇಹ ತೊಡಕುಗಳ ವಿಭಾಗದ ಮುಖ್ಯಸ್ಥೆ ಮತ್ತು ಅಧ್ಯಯನದ ಸಹ-ಲೇಖಕಿ ಡಾ. ಪ್ರದೀಪ ಗುಹಾ ಅವರ ಪ್ರಕಾರ, ಒತ್ತಡ, ಸರಿಯಾಗದ ನಿದ್ರೆ, ಆಹಾರ ಪದ್ಧತಿ ಎಲ್ಲವೂ ಕಾರಣವಾಗುತ್ತದೆ. ಜೊತೆಗೆ ಗರ್ಭಧಾರಣೆ, ಹಾರ್ಮೋನ್‌ ಋತುಚಕ್ರದಂತಹ ಜೈವಿಕ ಅಂಶಗಳು ಮಹಿಳೆಯ ತೂಕದ ಮೇಲೆ ಪರಿಣಾಮ ಬೀರುತ್ತವೆ

WHO ಪ್ರಕಾರ, 2022ರಲ್ಲಿ 18 ವರ್ಷ ಮತ್ತು ಹೆಚ್ಚಿನ ವಯಸ್ಸಿನ 2.5 ಬಿಲಿಯನ್ ವಯಸ್ಕರು ಅಧಿಕ ತೂಕ ಹೊಂದಿದ್ದರು, ಇದರಲ್ಲಿ 890 ಮಿಲಿಯನ್‌ಗಿಂತಲೂ ಹೆಚ್ಚು ವಯಸ್ಕರು ಬೊಜ್ಜು ಹೊಂದಿದ್ದರು. ಇದು 18 ವರ್ಷ ಮತ್ತು ಹೆಚ್ಚಿನ ವಯಸ್ಸಿನ ವಯಸ್ಕರಲ್ಲಿ 43% (ಪುರುಷರಲ್ಲಿ 43% ಮತ್ತು ಮಹಿಳೆಯರು 44%) ಅಧಿಕ ತೂಕ ಹೊಂದಿದ್ದರು, 1990ರಲ್ಲಿ ಹೆಚ್ಚಳ, ಆಗ 25% ವಯಸ್ಕರು ಅಧಿಕ ತೂಕ ಹೊಂದಿದ್ದರು.

2022 ರಲ್ಲಿ ವಿಶ್ವಾದ್ಯಂತ 18 ವರ್ಷ ಮತ್ತು ಹೆಚ್ಚಿನ ವಯಸ್ಸಿನ ವಯಸ್ಕರಲ್ಲಿ ಸುಮಾರು 16% ಜನರು ಬೊಜ್ಜು ಹೊಂದಿದ್ದರು. 2022 ರಲ್ಲಿ, 5 ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಅಂದಾಜು 37 ಮಿಲಿಯನ್ ಮಕ್ಕಳು ಅಧಿಕ ತೂಕ ಹೊಂದಿದ್ದರು. ಹೆಚ್ಚುವರಿಯಾಗಿ, 2035ರ ವೇಳೆಗೆ ಸುಮಾರು 3.3 ಬಿಲಿಯನ್ ವಯಸ್ಕರು ಬೊಜ್ಜುತನವನ್ನು ಎದುರಿಸುತ್ತಾರೆ ಮತ್ತು 5 ರಿಂದ 19 ವರ್ಷ ವಯಸ್ಸಿನ ಯುವ ವಯಸ್ಕರು ಅದೇ ವರ್ಷದ ವೇಳೆಗೆ 770 ಮಿಲಿಯನ್‌ಗಿಂತಲೂ ಹೆಚ್ಚಾಗುತ್ತಾರೆ ಎಂದು 2024ರ ವರ್ಲ್ಡ್ ಒಬೆಸಿಟಿ ಅಟ್ಲಾಸ್ ತಿಳಿಸಿದೆ

ಬೊಜ್ಜು ಕಡಿಮೆಗೊಳಿಸುವುದು, ಆಹಾರ ಪದ್ಧತಿ ನಿಯಂತ್ರಿಸುವುದು ಹೇಗೆ?
ಉತ್ತಮ ಆಹಾರ ಪದ್ಧತಿ, ಹೃದಯ ಮತ್ತು ವ್ಯಾಯಾಮ ಮೂರನ್ನು ಒಟ್ಟಾಗಿ ಮಾಡುವುದರಿಂದ ಸ್ಥಿರವಾದ ತೂಕವನ್ನು ಕಾಪಾಡಿಕೊಳ್ಳಲು ಮತ್ತು ನಿಮ್ಮನ್ನು ಸದೃಢವಾಗಿರಿಸಿಕೊಳ್ಳಲು ಸಹಾಯ ಮಾಡುತ್ತದೆ. ಧೂಮಪಾನವನ್ನು ಕಡಿಮೆ ಮಾಡುವುದು ಅಥವಾ ತ್ಯಜಿಸುವುದು, ಸಂಯಮದ ಆಹಾರ ಪದ್ಧತಿ, ತಿಂಡಿಗಳು ಮತ್ತು ಅತಿಯಾಗಿ ತಿನ್ನುವುದನ್ನು ಮೇಲ್ವಿಚಾರಣೆ ಮಾಡುವ ಬಗ್ಗೆ ನಿರ್ದಿಷ್ಟ ಗಮನ ನೀಡಬೇಕು. ಸೋಡಾ, ಸಿಹಿಗೊಳಿಸಿದ ಕಾಫಿ ಮತ್ತು ಪಾನೀಯಗಳ ರೂಪದಲ್ಲಿ ಸೇರಿಸಿದ ಸಕ್ಕರೆ ಸೇವನೆಯು ದೇಹಕ್ಕೆ ಅಪಾಯಕಾರಿ.

ಸದೃಢರಾಗಿ ಮತ್ತು ಆರೋಗ್ಯವಾಗಿರಲು ದಿನಕ್ಕೆ ಕನಿಷ್ಠ 60 ನಿಮಿಷಗಳ ದೈಹಿಕ ಚಟುವಟಿಕೆಯನ್ನು ಶಿಫಾರಸು ಮಾಡಲಾಗಿದೆ. ಮಕ್ಕಳಿಗೆ ಅನಾರೋಗ್ಯಕರ ಆಹಾರ ಮತ್ತು ಪಾನೀಯಗಳ ಮಾರಾಟ, ಮಕ್ಕಳನ್ನು ಗುರಿಯಾಗಿಸಿಕೊಂಡು ಜಂಕ್ ಫುಡ್ ಜಾಹೀರಾತುಗಳನ್ನು ನಿರ್ಬಂಧಿಸುವುದು, ಪೌಷ್ಠಿಕಾಂಶದ ಲೇಬಲಿಂಗ್ ಅನ್ನು ಸ್ಪಷ್ಟಪಡಿಸುವುದು ಮತ್ತು ಶಾಲಾ ಕೆಫೆಟೇರಿಯಾಗಳಲ್ಲಿ ಆರೋಗ್ಯಕರ ಆಯ್ಕೆಗಳನ್ನು ಉತ್ತೇಜಿಸುವುದು ಅತ್ಯಗತ್ಯ. ಮಕ್ಕಳು ಶಾಲೆಯಿಂದ ಹಿಂದಿರುಗಿದ ನಂತರ ಫೋನ್‌ಗಳು, ಗ್ಯಾಜೆಟ್‌ಗಳು ಅಥವಾ ಟಿವಿ ನೋಡುವುದರಲ್ಲಿ ಹೆಚ್ಚು ಸಮಯ ಕಳೆಯುವ ಬದಲು ಹೊರಾಂಗಣ ಆಟಗಳು ಮತ್ತು ಕ್ರೀಡೆಗಳಂತಹ ದೈಹಿಕ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳಬೇಕು ಮತ್ತು ಮನೆಕೆಲಸಗಳನ್ನು ಮಾಡಬೇಕು ಎಂದು ತಜ್ಞರು ಶಿಫಾರಸು ಮಾಡುತ್ತಾರೆ.